UZNESENIA
Miestneho zastupiteľstva
mestskej časti Bratislava - Petržalka

zo dňa 1. júla 2009

(402 - 424)

	Poslanci Miestneho zastupiteľstva mestskej časti Bratislava - Petržalka  na svojom
30. zasadnutí prerokovali:

1.	Kontrolu plnenia uznesení Miestneho zastupiteľstva mestskej časti Bratislava-Petržalka splatných k 31.5.2009
2.	Návrh na úpravu rozpočtu mestskej časti Bratislava-Petržalka na rok 2009
A. Výdavky na opravu komunikácií, chodníkov a dopravného značenia
B. Výdavky na výmenu okenných závesov na MÚ
C. Výdavky na spracovanie projektovej dokumentácie pre DOS na ul.
M. Medveďovej č. 21
D. Výdavky na správu obecných nebytových priestorov
3.	Návrh Zmeny zásad vyhradeného parkovania, Návrh Všeobecne záväzného nariadenia mestskej časti Bratislava-Petržalka, ktorým sa mení a dopĺňa VZN č. 5/2004 v znení neskorších všeobecne záväzných nariadení
4.	Žiadosť primátora hl. mesta SR Bratislavy o prehodnotenie stanoviska mestskej časti Bratislava-Petržalka  k Zmenám a doplnkom 01 Územného plánu zóny „Celomestské centrum - časť Petržalka, územie medzi Starým mostom a Prístavným mostom“
5.	Návrh na predĺženie doby nájmu časti budovy v bývalej ZŠ na Vlasteneckom námestí č. l, Bratislava o 20 rokov pre žiadateľa Súkromnú strednú priemyselnú školu animovanej tvorby
6.	Návrh na predĺženie doby nájmu v objekte na Lachovej č. 33, Bratislava Cirkevnej MŠ Márie Mazzarellovej 
7.	Návrh na odpustenie poplatkov z omeškania úhrady nájomného a plnení poskytovaných s užívaním bytu nájomcom obecných bytov
8.	Návrh na schválenie štatútov miestnych podnikov zriadených mestskou časťou Bratislava-Petržalka 
9.	Návrh na zriadenie Jazykovej školy pri ZŠ Pankúchova 4, Bratislava od školského roku 2010/2011
10.	Vyhodnotenie údržby zelene Miestnym podnikom VPS Petržalka
11.	Návrh na ďalšiu podporu futbalu v mestskej časti Bratislava-Petržalka
12.	Realizácia e-aukcií v mestskej časti Bratislava-Petržalka
13.	Návrh plánu kontrolnej činnosti miestneho kontrolóra na II. polrok 2009
14.	Návrh na priznanie odmeny miestnemu kontrolórovi mestskej časti Bratislava-Petržalka za II. štvrťrok 2009
15.	Odpovede na interpelácie a nové interpelácie
16.	Rôzne
A.	Návrh na zmenu uznesenia MZ č. 393/2009 zo dňa 9.6.2009
B.	Návrh postupu v súvislosti so schválenou Koncepciou rozvoja informačných systémov
C.	Návrh na navýšenie rozpočtu na opravu bytov na Čapajevovej č. 3, Bratislava 
D.	Návrh na pokračovanie verejného obstarávania formou e-aukcií
E.	Návrh na spracovanie Zásad poskytovania dotácií pre oblasť športu
F.	Pasportizácia odpadkových košov
G.	Návrh na schválenie dotácie pre dva oddiely skautov na Ambroseho ul.
H.	Návrh na schválenie dotácie pre Gymnastický klub DANUBIA Bratislava
I.	Návrh realizácie projektu výmeny elektronickej požiarnej signalizácie
----------

Materiály stiahnuté z rokovania:
1.	Stanovisko k prehlbujúcej štúdii „Kapitulské polia - zóna administratívy, bývania a rekreácie“
2.	Príprava Valného zhromaždenia Bytového podniku Petržalka, s.r.o.
3.	Návrh zmeny textov programového rozpočtu na rok 2009
----------

1.	Kontrola plnenia uznesení miestneho zastupiteľstva splatných k 31.5.2009

Uznesenie č. 402

Miestne zastupiteľstvo mestskej časti Bratislava-Petržalka

berie na vedomie  s pripomienkami

kontrolu plnenia uznesení Miestneho zastupiteľstva mestskej časti Bratislava-Petržalka splatných k 31.5.2009.                                     

Hlasovanie: prítomných 31, za 31, proti 0, zdržali sa 0.
----------

2A. Návrh na úpravu rozpočtu mestskej časti Bratislava-Petržalka na rok 2009 
Výdavky na opravu komunikácií, chodníkov a dopravného značenia 

Uznesenie č. 403

Miestne zastupiteľstvo mestskej časti Bratislava-Petržalka

schvaľuje 

zvýšenie výdavkov v programe 4.1.1 - opravy majetku a miestnych podnikov komunikácií, chodníkov a dopravného značenia z Rezervného fondu vo výške 24 000,-  €.

Hlasovanie: prítomných 34, za 34, proti 0, zdržal sa 0.
---------

2B. Návrh na úpravu rozpočtu mestskej časti Bratislava-Petržalka na rok 2009 
Výdavky na výmenu okenných závesov na MÚ

Uznesenie č. 404

Miestne zastupiteľstvo mestskej časti Bratislava-Petržalka

     s c h v a ľ u j  e

vyčlenenie finančných prostriedkov z Rezervného fondu na zvýšenie bežných výdavkov v programe 2.2.1., položka 635006 „Vnútorná správa - údržba budov, priestorov a objektov“, sumu 15 500 € na výmenu okenných závesov okien na 8. a 9. poschodí a v suteréne budovy Miestneho úradu mestskej časti Bratislava-Petržalka z dôvodu havarijného stavu .

Hlasovanie: prítomných 34, za 34, proti 0, zdržal sa 0.
---------

2C. Návrh na úpravu rozpočtu mestskej časti Bratislava-Petržalka na rok 2009 
Výdavky na spracovanie projektovej dokumentácie pre DOS na ul. M. Medveďovej
 č.  21, Bratislava_________________________________________________________

Uznesenie č. 405

Miestne zastupiteľstvo mestskej časti Bratislava-Petržalka 

s c h v a ľ u j e 

1.	navýšenie kapitálových výdavkov v programe 9.1.3. - Domy osobitného určenia vo výške 14 650 €
2.	zníženie kapitálových výdavkov v programe 4.1.3. - realizácia nových chodníkov vo výške 14 650 €.

Hlasovanie: prítomných 34, za 31, proti 2, zdržal sa 1.
---------

2D. Návrh na úpravu rozpočtu mestskej časti Bratislava-Petržalka na rok 2009 
Výdavky na správu obecných nebytových priestorov_____________________

Uznesenie č. 406

Miestne zastupiteľstvo mestskej časti Bratislava-Petržalka

s c h v a ľ u j e 

navýšenie kapitálových výdavkov rozpočtu mestskej časti Bratislava-Petržalka na rok 2009 v Programe 9.4.2. „Správa obecných nebytových priestorov „presunom z kapitálových výdavkov z Programu 4.1.3. „Realizácia nových chodníkov“ z dôvodu rekonštrukcie plechových dverí, mriežok neuzatvárateľných otvorov a vzduchotechniky o 10 000 €.
Hlasovanie: prítomných 34, za 34, proti 0, zdržal sa 0.
----------
3.	Návrh Zmeny zásad vyhradeného parkovania, Návrh Všeobecne záväzného nariadenia mestskej časti Bratislava-Petržalka, ktorým sa mení a dopĺňa VZN
č. 5/2004 v znení neskorších všeobecne záväzných nariadení_____________________

Uznesenie č. 407

Miestne zastupiteľstvo mestskej časti Bratislava-Petržalka 

u z n á š a   s a 

na zmene Zásad pre vydávanie povolenia k vyhradeniu parkovacieho miesta a na Všeobecne záväznom nariadení mestskej časti Bratislava-Petržalka, ktorým sa mení a dopĺňa VZN č. 5/2004 v znení neskorších všeobecne záväzných nariadení s doplnkom zásad v znení:
„Mestská časť si vyhradzuje právo nevyhradiť trvalé parkovanie, pokiaľ by rozmery vozidla bránili efektívnemu a bezpečnému využívaniu vedľajších parkovacích miest.“

Hlasovanie: prítomných 31, za 29, proti 0, zdržali sa 2.
----------

4.	Žiadosť primátora hl. mesta SR Bratislavy o prehodnotenie stanoviska mestskej časti Bratislava-Petržalka k Zmenám a doplnkom 01 Územného plánu zóny „Celomestské centrum - časť Petržalka, územie medzi Starým mostom a Prístavným mostom“________________________________________________________________

Návrh uznesenia hlasovaním nezískal dostatočný počet hlasov na schválenie. Uznesenie miestneho zastupiteľstva č. 381 z 9.6.2009 ostáva v platnosti.

Hlasovanie: prítomných 34, za 8 , proti 21, zdržali sa 5.
----------

5.	Návrh na predĺženie doby nájmu časti budovy v bývalej ZŠ na Vlasteneckom námestí č. 1, Bratislava o 20 rokov pre žiadateľa Súkromnú strednú priemyselnú školu animovanej tvorby__________________________________________________

Uznesenie č. 408

Miestne zastupiteľstvo mestskej časti Bratislava-Petržalka

	s c h v a ľ u j e

1.	Predĺženie doby nájmu časti budovy v bývalej ZŠ na Vlasteneckom nám. č. 1 o 20 rokov spolu s užívanými pozemkami v areáli pre žiadateľa Súkromnú strednú priemyselnú školu animovanej tvorby nasledovne:
	a) časť budovy o výmere 2826 m² za cenu 8,92 €/m²/rok
	b) pozemok pod ŠH o výmere 886 m² za cenu 0,17 €/m²/rok
	c) pozemok pod studňou o výmere 1m² za cenu 3,45 €
2. Zapracovanie podmienky úpravy ceny nájmu o každoročnú infláciu do zmluvy o nájme.

Hlasovanie: prítomných 28, za 28, proti 0, zdržal sa 0.
----------

6.	Návrh na predĺženie doby nájmu v objekte na Lachovej č. 33, Bratislava Cirkevnej MŠ Márie Mazzarellovej__________________________________________________

Uznesenie č. 409

Miestne zastupiteľstvo mestskej časti Bratislava-Petržalka

poveruje

starostu mestskej časti
1.	predĺžením nájomnej zmluvy za rovnakých podmienok do 31.12.2009
2.	rokovaním so zriaďovateľom cirkevných škôl a škôlok o podmienkach nájmu objektov v správe mestskej časti. Výsledok rokovaní predložiť na zasadnutie miestneho zastupiteľstva v mesiaci december 2009.

Hlasovanie: prítomných 32, za 32, proti 0, zdržal sa 0.
----------
	
7.	Návrh na odpustenie poplatkov z zmeškania úhrady nájomného a plnení poskytovaných s užívaním bytu nájomcom obecných bytov_____________________

Uznesenie č. 410

Miestne zastupiteľstvo mestskej časti Bratislava-Petržalka 

s ch v a ľ u j e

odpustenie poplatkov z omeškania úhrady nájomného a plnení poskytovaných s užívaním obecných bytov nájomcom obecných bytov, ktorí majú uzatvorenú alebo uzatvoria nájomnú zmluvu k obecnému bytu na dobu určitú a ktorí uhradili alebo uhradia, najneskôr do 30. novembra 2009, celú istinu pohľadávky na nájomnom a plneniach poskytovaných s užívaním bytu mestskej časti Bratislava-Petržalka. S písomnou žiadosťou o odpustenie poplatkov z omeškania sa nájomca bytu obráti na bytové oddelenie Miestneho úradu mestskej časti Bratislava-Petržalka
	
Hlasovanie: prítomných 32, za 32, proti 0, zdržal sa 0.
----------

8.	Návrh na schválenie štatútov miestnych podnikov zriadených mestskou časťou Bratislava-Petržalka ______________________________________________________

Uznesenie č. 411

Miestne zastupiteľstvo mestskej časti Bratislava-Petržalka

s c h v a ľ u j e 

Štatút Kultúrnych zariadení Petržalky
Štatút Strediska sociálnych služieb Petržalka
Štatút Miestnej knižnice Petržalka
Štatút Miestneho podniku verejnoprospešných služieb Petržalka	
Štatút Strediska služieb školám a školským zariadeniam Petržalka.

Hlasovanie: prítomných 29, za 29, proti 0, zdržal sa 0.
----------

9.	Návrh na zriadenie Jazykovej školy pri ZŠ Pankúchova 4, Bratislava od školského roku 2010/2011___________________________________________________________

Uznesenie č. 412

Miestne zastupiteľstvo mestskej časti Bratislava-Petržalka

1.	s ch v a ľ u j e 

návrh na zaradenie Jazykovej školy pri ZŠ Pankúchova 4, 851 04 Bratislava do siete škôl a školských zariadení Slovenskej republiky od 1. septembra 2010

2.	po zaradení Ministerstvom školstva Slovenskej republiky do siete škôl a školských zariadení Slovenskej republiky zriaďuje od 1. septembra 2010 Jazykovú školu pri ZŠ Pankúchova 4, 851 04 Bratislava

3.	ukladá 

prednostovi miestneho úradu
a)	podať návrh na Ministerstvo školstva Slovenskej republiky o zaradenie Jazykovej školy pri ZŠ Pankúchova 4, 851 04 Bratislava od 1. septembra 2010 do siete škôl a školských zariadení Slovenskej republiky
b)	vypracovať novelu Všeobecne záväzného nariadenia mestskej časti Bratislava-Petržalka č. 5/2008 o určení výšky príspevku a spôsobe jeho platby na čiastočnú úhradu nákladov v školách a školských zariadeniach v znení VZN č. 1/2009.

Hlasovanie: prítomných 29, za 29, proti 0, zdržal sa 0.
----------

10.	Vyhodnotenie údržby zelene Miestnym podnikom verejnoprospešných služieb Petržalka________________________________________________________________

Uznesenie č. 413

Miestne zastupiteľstvo mestskej časti Bratislava-Petržalka
       
s ch v a ľ u j e 

ďalšie pokračovanie v údržbe zelene v lokalite Ovsište, Malé Centrum, Dvory 4-6, Zadunajec prostredníctvom príspevkovej organizácie mestskej časti Bratislava-Petržalka Miestnym podnikom verejnoprospešných služieb Petržalka do vypísania nového výberového konania za podmienky:
Miestny podnik verejnoprospešných služieb Petržalka je povinný naďalej protokolom odovzdávať mestskej časti všetky vykonané práce a na základe mesačného výkazu prác mu bude poskytovaný transfer finančných prostriedkov na zabezpečovanie údržby zelene v predmetnej lokalite

ukladá 

prednostovi miestneho úradu
pripraviť vyhodnotenie údržby zelene v mestskej časti Bratislava-Petržalka Miestnym podnikom verejnoprospešných služieb Petržalka a všetkých dodávateľov spolu s kalkuláciou a porovnaním cien do konca roka 2009 a informáciu predložiť na prvé zasadnutie miestneho zastupiteľstva v roku 2010.

Hlasovanie: prítomných 27, za 27, proti 0, zdržal sa 0.
----------

11.	Návrh na ďalšiu podporu futbalu v mestskej časti Bratislava-Petržalka_

Uznesenie č. 414

Miestne zastupiteľstvo mestskej časti Bratislava-Petržalka 

a) berie na vedomie

informáciu o futbalovom klube MFK Petržalka

b)	súhlasí

s dotáciou pre MFK Petržalka vo výške 11.500,- € na podporu žiackeho a mládežníckeho futbalu v roku 2009 zo sponzorských prostriedkov mestskej časti

		Hlasovanie: prítomných 31, za 30, proti 0, zdržal sa 1.
----------

12.	Realizácia e - aukcií v mestskej časti Bratislava-Petržalka__

Rokovanie k materiálu bolo prerušené.

Hlasovanie: prítomných 28, za 25, proti 0, zdržali sa 3.
----------

13.	Návrh plánu kontrolnej činnosti miestneho kontrolóra na II. polrok 2009

Uznesenie č. 415

Miestne zastupiteľstvo mestskej časti Bratislava-Petržalka

s c h v a ľ u j e 

Plán kontrolnej činnosti miestneho kontrolóra Mestskej časti Bratislava-Petržalka na obdobie o 1. júla 2009 do 31. decembra 2009.
		
	Hlasovanie: prítomných 29, za 27, proti 0, zdržali sa 2.
----------

14.	Návrh na priznanie odmeny miestnemu kontrolórovi mestskej časti Bratislava-Petržalka na II. štvrťrok 2009_____________________________________________

Uznesenie č. 416

Miestne zastupiteľstvo Mestskej časti Bratislava-Petržalka 

s ch v a ľ u j e

Stanislavovi Fialovi, miestnemu kontrolórovi mestskej časti Bratislava-Petržalka v súlade s § 18c bod 5 zákona č. 369/1990 Zb. o obecnom zriadení v znení neskorších predpisov odmenu za II. štvrťrok 2009 vo výške 20 % z jeho určeného mesačného platu za obdobie, za ktoré sa odmena poskytuje.

	Hlasovanie: prítomných 28, za 20, proti 1, zdržali sa 7.
----------
15.	Rôzne
A.	Návrh na zmenu uznesenia miestneho zastupiteľstva č. 393/2009

Uznesenie č. 417

Miestne zastupiteľstvo mestskej časti Bratislava-Petržalka 

schvaľuje 

	zmenu uznesenia Miestneho zastupiteľstva mestskej časti Bratislava-Petržalka č. 393 zo dňa 9.6.2009 vypustením bodu č. 4 z textu uznesenia.

		Hlasovanie: prítomných 28, za 27, proti 0, zdržali sa 1.
----------

B.	Návrh postupu v súvislosti so schválenou Koncepciou rozvoja informačných systémov______________________________________________________________

Uznesenie č. 418

Miestne zastupiteľstvo mestskej časti Bratislava-Petržalka na základe návrhu poslanca Rastislava Pavlíka a na základe schválenej Koncepcie rozvoja informačných systémov a v zmysle uskutočnených krokov mestskou časťou Bratislava-Petržalka

schvaľuje 

nasledujúci postup:
1.	Pre oblasť informatizácie mestskej časti Bratislava-Petržalka je vytvorená komisia v zložení Michal Novota, Juraj Kocka a Rastislav Pavlík.
2.	Poverení zástupcovia miestneho úradu budú postup informatizácie koordinovať s komisiou zloženou z poslancov miestneho zastupiteľstva.
3.	Odovzdanie výstupov z procesného auditu.
Miestne zastupiteľstvo ukladá prednostovi zaviazať budúceho realizátora procesného auditu, aby v prvom kole spracoval a odovzdal výstupy pre projekty digitalizácie úradu a zastupiteľstva.

		Hlasovanie: prítomných 28, za 28, proti 0, zdržali sa 0.
----------

C.	Návrh na navýšenie rozpočtu na opravu bytov na Čapajevovej č. 3, Bratislava 

Uznesenie č. 419

Miestne zastupiteľstvo mestskej časti Bratislava-Petržalka na základe návrhu 
1. zástupcu starostu Juraja Kováča

schvaľuje

navýšenie rozpočtu bežných výdavkov mestskej časti Bratislava-Petržalka na rok 2009 o 33 194,- € na opravu bytov na Čapajevovej č. 3, Bratislava z Rezervného fondu.
	
	Hlasovanie: prítomných 28, za 28, proti 0, zdržal sa 0.
----------

D.	Návrh na pokračovanie verejného obstarávania formou e-aukcií
	                  
Uznesenie č. 420

Miestne zastupiteľstvo mestskej časti Bratislava-Petržalka na základe návrhu 
1. zástupcu starostu Juraja Kováča

ukladá

prednostovi miestneho úradu,
aby pokračoval v e-aukciách do ďalšieho zasadnutia miestneho zastupiteľstva pomocou blue pilotu spoločnosti NAR, s. r. o. Ostrava.

		Hlasovanie: prítomných 28, za 24, proti 0, zdržali sa 4.
----------
  
E.	Návrh na spracovanie Zásad poskytovania dotácií pre oblasť športu

Uznesenie č. 421

Miestne zastupiteľstvo mestskej časti Bratislava-Petržalka na základe návrhu poslanca Petra Guttmana

ukladá

prednostovi miestneho úradu
spracovať návrh Zásad a kritérií pre poskytovanie dotácií právnickým osobám v oblasti športu a návrh predložiť na rokovanie miestneho zastupiteľstva v mesiaci september 2009.

		Hlasovanie: prítomných 23, za 15, proti 0, zdržali sa 8.
----------

F.	Pasportizácia odpadkových košov

Uznesenie č. 422

Miestne zastupiteľstvo mestskej časti Bratislava-Petržalka na základe návrhu poslanca Tomáša Mikusa

ukladá

prednostovi miestneho úradu
vykonať pasportizáciu odpadkových košov pre drobný odpad (v správe m. p. VPS) a zároveň vytipovať nové lokality pre osadenie košov.

		Hlasovanie: prítomných 28, za 27, proti 0, zdržal sa 1.
----------

G.	Návrh na schválenie dotácie pre skautov na Ambroseho ul., Bratislava

Uznesenie č. 423

Miestne zastupiteľstvo mestskej časti Bratislava-Petržalka na základe návrhu poslanca Juraja Kríža

schvaľuje

pridelenie finančnej dotácie dvom skautským oddielom sídliacim na Ambroseho ul. 
na úhradu nárastu poplatkov do fondu opráv presunutím finančných prostriedkov 
vo výške 904,- € z podprogramu č. 12.2.5. Projekt Sestričky Matky Terezy.

	Hlasovanie: prítomných 28, za 26, proti 0, zdržal sa 2.
----------
              
H.	Návrh na schválenie dotácie pre Gymnastický klub DANUBIA Bratislava

Uznesenie č. 424

Miestne zastupiteľstvo mestskej časti Bratislava-Petržalka na základe návrhu poslankyne Ivety Plšekovej

schvaľuje

dotáciu vo výške 3984,- € pre Gymnastický klub DANUBIA Bratislava pod vedením PhDr. E. Brandtnerovej na kúpu gymnastických kobercov a športových potrieb pre gymnastický klub. Prostriedky sú vyčlenené z dotácie, ktorú vrátili sestričky Matky Terezy.

		Hlasovanie: prítomných 28, za 23, proti 0, zdržali sa 5.
----------

I.	Návrh realizácie projektu výmeny elektronickej požiarnej signalizácie

Návrh prednostu na realizáciu projektu výmeny elektronickej požiarnej signalizácie v priestoroch miestneho úradu nezískal dostatočný počet hlasov na schválenie.

		Hlasovanie: prítomných 26, za 12, proti 0, zdržali sa 14.
----------

                                                                                           		      Milan Ftáčnik
										starosta